पाएं अपने शहर की ताज़ा ख़बरें और फ्री ई-पेपरडाउनलोड करें
इस साल अप्रैल, मई और जून के लिए आने वाले उच्च आवृत्ति आर्थिक डेटा की व्याख्या मुश्किल होगी। यही बात मार्च 2021 भी लागू होगी, जैसा कि कोर सेक्टर में वृद्धि के आंकड़े बताते हैं। इस महीने 6.8% विकास दर को लेकर उत्साह कम ही रहा जिसे स्टील में 23%, सीमेंट में 32.5% और पावर में 21.6% की ग्रोथ से मदद मिली। आदर्श रूप से यही जश्न का समय होना चाहिए।
इन आंकड़ों के साथ जो समस्या है, उसे अर्थशास्त्र में लो बेस इफेक्ट कहते हैं। विकास दरों की गणना पहले साल के उत्पादन के आंकड़ों पर होती है, इसलिए अगर पिछले साल के आउटपुट में तेज गिरावट होती है, जैसा कि इन तीनों उद्योगों के मामले में विकास दर क्रमश: -21.9%, -24.1% व -8.2% थी, इसलिए इस साल विकास दर के आंकड़े हमेशा बढ़े ही दिखेंगे।
यह आधार प्रभाव वित्तीय वर्ष-22 के पहले 5 महीनों यानी अप्रैल से अगस्त तक जारी रहेगा, जिसमें अप्रैल से जून के बीच आंकड़े बढ़े हुए होंगे। ऐसा ही औद्योगिक विकास के आंकड़ों में होगा। इंडस्ट्री के कोर सेक्टर में मूलत: 8 सेक्टर आते हैं और जो औद्योगिक उत्पादन इंडेक्स का करीब 40% है। विकास के आंकड़ों के इस पक्ष पर रोशनी डालना महत्वपूर्ण है, क्योंकि कई राज्यों ने लॉकडाउन की घोषणा की है। जहां संपूर्ण लॉकडाउन है, वहां आवश्यक सेवाएं छोड़कर सबकुछ बंद हो रहा है। इसमें कपड़े, इलेक्ट्रॉनिक्स, टीवी, पेपर और बिजली के उत्पाद, रिपेयर और सेवा सहित सब बंद है। इसलिए आर्थिक गतिविधियों पर असर बढ़ेगा ही, क्योंकि अधिकतर राज्य संपूर्ण लॉकडाउन की ओर बढ़ रहे हैं।
याद रखें कि पिछले साल औद्योगिक उत्पादन मार्च, अप्रैल व मई में क्रमश: 19%, 57% व 33% गिरा था। इसलिए इस साल लॉकडाउन के बावजूद विकास के आंकड़े बढ़े हुए दिखेंगे और ये दो अंकों में भी हो सकते हैं। इन आंकड़ों को सावधानी से देखना होगा। यही जीडीपी विकास दर के साथ भी होगा।
केयर रेंटिंग्स के मुताबिक वित्तीय वर्ष 22 के लिए यह 10.2% हो सकती है, जबकि वित्तीय वर्ष 20 के मुकाबले यह विकास दर महज 1.5% ही होगी। वित्तीय वर्ष 22 के करीब दो साल बाद ही विकास दर वास्तविक स्तर 7% के आसपास होगी। आधार प्रभाव सांख्यकीय तौर पर आंकड़ों को बढ़ाता रहेगा।
फिर कोई वास्तविक विकास को कैसे आंके? इसके दो संकेतक उपयोगी होंगे। पहला उद्योग और सेवा क्षेत्र के लिए PMI (पर्चेजर्स मैन्यूफैक्चरर्स इंडेक्स) है। यह संकेतक साल दर साल के आंकड़ों की तुलना करके बताते हैं कि उत्पादन और सेवा क्षेत्र में आर्थिक गतिविधि पहले महीने की तुलना में बेहतर रही। इसलिए अप्रैल का PMI बताएगा कि हम मार्च 2021 की तुलना में बेहतर रहे। इसकी भी सीमाएं हैं, क्योंकि इसमें सीमित सैंपल होते हैं और सार्वजनिक क्षेत्र इससे बाहर होता है। दूसरा संकेतक उत्पादन व सेवाओं में बैंक क्रेडिट ग्रोथ है। जो बताता है कि आर्थिक गतिविधियां बढ़ रही हैं।
स्टॉक संकेतकों के बारे में क्या? ये हमेशा भ्रमित करते रहेंगे, क्योंकि वित्तीय वर्ष 21 में सेंसेक्स नई ऊंचाई पर पहुंचा, जबकि अर्थव्यवस्था में गिरावट हुई। स्टॉक मार्केट महामारी से जुड़ी दैनिक खबरों से संचालित होता है। सामान्य तौर पर हम अधिक अच्छी खबरों की उम्मीद कर सकते हैं और इसलिए इसकी दिशा ऊपर की ओर रहेगी। लेकिन इससे यह नहीं समझें कि अर्थव्यवस्था अच्छा कर रही है। ऐसे ही हमें अगली तिमाही में मजबूत सकारात्मक आंकड़े सुनने मिलेंगे, जो अलग-अलग स्तर के लॉकडाउन, व्यापार के बंद होने और नौकरियां जाने से जुड़े होंगे। इन आंकड़ों को हमें समझदारी से देखने की जरूरत है।
(ये लेखक के अपने विचार हैं)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn